
agrum Tiburtinum vel Tarentinum , ubi reliquam vito partem tranucturu* 
sit, se comitetur, et, si supremum diem ibi obierit, piis lacrimis cineres spar- 
gendo justa sibi persolvat. 

Exsplendescit hoc carmen naturali quadam nec longe qussita pulcritudine, 
imaginum varietate admirabili ; mollissimoque sensu , qui per totum carmen 
regnat , ipsi adflati videntur numeri. 


CARMEN VII. 

AD POMPEIUM. 

Ob amici reditum in patriam letatur. 

O saepe mecum tempus in ultimum 
Deducte, Bruto militiae duce, 

Quis te redonavit Quiritem 
Dis patriis Italoque caelo, 
Pompei, meorum prime sodalium? 


1 . Tempus in ultimum Deducte, 
qui s» pe mecum in ultimum tempus 
deductus es, in extremum vita: discri- 
men adductus es. Tempus ultimum 
est, ubi rerum nostrarum tam misera 
conditio est, ut salutem ac vitam des- 
peremus. Ita supremum tempus di- 
citur Catullo L. XIV, 181 ; extre- 
mum tempus, ib. 169 ; uti extrema 
tempora , Cic. ad Div. X, 13. Nota 
quam veros ac vividos sensus exprimat 
haec exclamatio, et quam bene, in 
desideratissimi amici reditu nec opi- 
nato, communia pericula ante commu- 
nes voluptates poeta revocaverit. Nihil 
enim firmiorem amicitiam constituit, 


nihil arctius homines inter se conjun- 
git, quam eorumdem periculorum so- 
cietas ; et nostro e pectore elabi potest 
voluptatum, nunquam autem miseria- 
rum memoria. — Bruto militia! duce, 
dum uterque sub Bruto militaremus. 
— redonavit, reddidit, restituit, ecquo 
felici fato redditus es dis patriis ; re- 
donantur enim quos jam perditos pu- 
tabamus. — Quiritem , omnis , quo 
ante civis Romanus gaudebas, juris de 
integro participem ; in jus Quiritium 
restitutum. — prime sodalium, vel 
amicissime, propter et periculorum et 
voluptatum societatem , vel antiquis- 
sime. 


Digil 

Cum quo morantem saepe diem mero 
Fregi , coronatus nitentes 
Malobathro Syrio capillos. 

Tecum Philippos et celerem fugam 
Sensi, relicta non bene parmula; 10 

Quum fracta Virtus , et minaces 
Turpe solum tetigere mento. 


6. Diem Fregi, partem de die gra- 
vibus ac seriis rebus destinato demsi, 
dem tam que compotationi dedi; de- 
curtavi diei spatium , noctique illud 
adjeci , quod fit compotatione tempes- 
tivius constituta. Vide ad I, t, 40. — 
morantem , qui tardius ire videbatur 
convivaturis. — Malobathro, unguento 
e malobathri foliis expresso; malo- 
bathrum proprie frutex odoratus, in 
Indi» paludibus nascens, ex cujus fo- 
lio convoluto conficiebatur unguentum 
nobilissimum, quod et ipsum maloba- 
thrum, Latinis foliatum (Mart. XI, 
48) dictum est ; vid. Plin. XII, 46 ; 
XIII, t . — Syrio, ex India in Syriam, 
et inde a mercatoribus Romam de- 
portato; fuit igitur, ut supra I, 31 , 
14, dicebatur, merx Syra. 

9 . Tecum Philipp. et celer, fug. 
Sensi, quale fuerit illud summum 
♦ite discrimen, quod se una cum Pom- 
peio sublisae venu primo ait, diser- 
tius nunc poeta declarat. — Expertus 
sum, inquit, una tecum infelicem il- 
lam pugnam ad Philippos, Macedoniae 
urbem, ubi, quum fortiter pugnantes 
non amplius sustinere possent vim 
hostium , et vultus in terram prostra- 
torum minas adhuc et iram in victo- 
rem exprimerent, mibi, ut salutem in 
celeri fuga quaererem , parmula pa- 
rum honorifice abjicienda fuit. Sentire 


passim de calamitatibus , sive malis , 
quibus bello graviter afficimur. Liv. 
IX , 37 : « Vastationem sub Ciminii 
montis radicibus jacensora senserat ; » 
et XLV, 48 : « Quae quisque Persei 
bello privatim ac publice sensisset. » 
Senec. OEdip. 474 : « Sensere terrae 
te Dacftm feroces. » Cf. infr. III, 4, 
43 ; IV, 4, 46 ; IV, 6, 3. — et celer . 
fugam, ad mala nempe, quae in pugna 
Philippensi senserit, celeriter inde 
aufugiendi necessitatem refert ; rei 
igitur magis describende haec adjecta 
esse puta. — non bene, parum decore, 
turpiter. Omnibus satis notum, quanto 
dedecori apud veteres esset, scutum in 
praelio reliquisse. Alcaeus quoque et 
Archilochus arma in praelio se ami- 
sisse fatentur. — fracta Virtus, for- 
titudo, quae vi majore ita deprimitur 
et contunditur, ut resistere ei non va- 
leat. — sol. letig. mento, pro vulgari : 
ceciderunt, ad terram prostrati sunt ; 
ducta videtur hxc loquendi ratio ex 
Hom. II. II , 418 : npnvuc tv xovcpoiv 
Xo£oi&to qotiaw. Undclatinis poe- 
tis mordere humum , terram fictcrc 
ore, pro cadere , occidi , frequentata. 
Gallice, mordre la poussierc. — Tur- 
pe , sanguine turpiter pollutum. — 
minaces bene adumbrat milites , qui 
forti animo ceciderunt , et ctesi adeo 
vultum torvum et minacem prnt se f«- 

Sed me per hostes Mercurius celer 
Denso paventem sustulit aere : 

Te rursus in bellum resorbens 
Unda fretis tulit aestuosis. 
Ergo obligatam redde Jovi dapem , 
Longaque fessum militia latus 
Depone sitb lauru mea, nec 
Parce cadis tibi destinatis. 
Oblivioso levia Massico « 


1 5 


ao 


runt;Cl. MitscK in h. r. affert locum 
Flori, 1, 1 8, ubi de Romanis in bello 
cum Pyrrho occisis : « Omnium in 
manibus enses, et relictas in vultibus 
minae, et in ipsa morte ira vivebat ; » 
nisi forte minaces simpliciter de mi- 
litibus fortioribus , mortem hosti mi- 
nitantibus, explicare preestet. 

1 5. Sensus : Sed me tum bona for- 
tuna ex medio belli periculo eripuit ; 
te vero in idem vehementior impetus 
abripuit. — Quod bona fortuna fac- 
tum est, id tribuit Mercurio, quum 
propter ejus in vicibus muneris hujus 
obeundis dexteritatem et celeritatem 
(hinc dicitur wxuttcu; apud Euripid. 
Hei. 347 ) , cf. supr. 1 , 10,15, tum 
quia virorum Mercurialium (infr. 
II, 17, 30), h. e. poetarum, custos 
est. — paventem , viribus diffisum , 
suaviter hoc adjectum . — Poeta autem 
facetissime se adsimulat heroibus Ho- 
mericis , qui passim vel a deo, vel a 
dea quapiam, denso aere, h. e. nube 
circumfusi , et sic praeliis erepti esse 
finguntur. — resorb. Unda fretis cest. 
belli impetus comparatur cum impetu 
undae marinae, omnia fluctibus aestuo- 
sis secum abripientis ; resorb. fretis 
cest. h. e. te iterum maris pe «tu sor- 


bens, quem jam semel sorbuerat ; Cl. 
Mitsch. cum Nostro contendit Eurip. 
Hcracl. 438. Infr. Epist. II, 3, 47 : 
« Civilisque rudem belli tulit aestus in 
arma. » 

17. Ergo, etc. Sed et haec nova 
effugisti pericula ; ex his quoque ser- 
vatus es, ergo, etc. — obligatam, h. 
e. debitam ; nam vota, quibus Jovi, si 
salvus ex hoc bello evaderet, se obli- 
gaverat, nunc solvere debebat ; — 
dapem, antique pro : dapes, h. e. sa- 
cras epulas. — sub lauru mea , quae 
haud dubie in impluvio , vel quod 
Virgil. Asn. II , 513, et VII, 59, de 
ejusmodi lauru ait, cedibus in mediis, 
ubi seri et nutriri antiquitus solebant 
arbores , consita fuit. Alii cum Sana- 
done accipiunt singularem numerum 
lauru pro plurali lauris, sc. bellicis, 
intelliguntque hoc ab Horatio facete 
dictum, post humilem fugae confessio- 
nem ; ex his autem qu® sequuntur de 
cadis et ciboriis , laurum hic potius 
proprio sensu quam per metaphoram 
usurpari judicabo. 

31. Levia cibor. Ciborium, genus 
poculi , speciem fere eorum , quibus 
ASgyptii usi esse dicuntur, referentis; 
ASgyptiis nempe calyx faba cujusdam 

Ciboria exple; funde capacibus 
Unguenta de conchis. Quis udo 
Deproperare apio coronas, 

Curatve myrto? quem Venus arbitrum 
Dicet bibendi? Non ego sanius 
Bacchabor Edonis : recepto 
Dulce mihi furere est amico. 


(quam colocasiam sive cyanum fuisse 
aiunt), poculorum, qtue ciboria appel- 
labant, usum praestabat; cf. Schol. 
ad h. 1. Patulo capacius illud poculi 
genus fuisse, ex usu, cui id poeta 
nunc destinat , facile apparet. Levia, 
polita , adeoque splendentia. — exple 
Massico, imple vino Massico, cf. sup. 
ad I, i, 10. — Oblivioso, curas abi- 
gente et oblivioni tradente ; hinc Al- 
caeo apodUrsin. p. 101, vinum dicitur 
ov»o< Xafltxr^ik , et Xrfin oduvxc apud 
Incert. Auct. Ep. LXXIX, 8, in An- 
thol. Grate. t. IV, p. 133 . — capaci- 
bus, quae «M gnsm vim unguentorum 
contineant, ita ut convivarum capilli 
sint perfusi liquidis odoribus, ut 
Noster, 1, B, i. — conchis, vasis un- 
guentariis, ad formam conchae effictis. 
— Quis ac. convivarum. — Deprope- 
rate, festinanter conficere. — quem. 


Fenus arb. Dicet bib.? Per Fenerem 
intellige talorum jactum optimum; 
jactus optimus nempe , quum unus- 
quisque quatuor talorum , quibuscum 
ludebatur, aliud latus ostenderet, Fe- 
nereus; pessimus contra, quum om- 
nes tali idem latus ostenderent. Cernis 
dicebatur. Legant tirones, quae accu- 
rate de talorum lusu exposuit Emesti 
in Clav. Cic. scii, voce talus. Vide 
etiam Lucian. Amor. t. II, p. 418. — 
arbitr. bibendi ; confer supr. ad I, 4, 
17 . — Dicet, designabit. Similiter 
Virg. Georg. III, 1 38 : « Quem legere 
ducem pecori et dixere maritum. a — 
Edonis, Thraciae populo, pro ipsis 
Thracibus , effrenata in compotatio- 
nibus licentia satis notis ; cf. supr. ad 
1 , 18 , 9 . — Dulce mihi furere est, 
expressit notissimum illud Anacreon- 
tis XXXI, Ifot, juWjwi. 


Akixtsis. Quo gravior fuit sollicitudo, qua Horatius de Pompeio sibi ami- 
cissimo, qui post praelium Philippense novis belli tempestatibus se exposuerat, 
perturbatus fuit , to major fuit laetitia , qua ille de insperato primi sodalium 
reditu perfusus est. Cui quidem poeta nunc liberius indulturus, diem festum, 
tam sacris , quas Jovi Pompeius voverat, epulis , quam hilari potatione cele- 
brandum, hoc carmine indicit. — De Pompeio Grospho equite Romano, Pom- 
peii Magni , ut videtur, liberto, copiose egit ad h. 1. Sanadonius. — Similiter 
fere laetitiam suam de felici Plotii Numida reditu expressit Noster supr. I, so. 

